[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 19.3.2010

COM(2010)108 τελικό

ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 2 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2010

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑΤμήμα III - ΕπιτροπήΤμήμα VI - Ευρωπαϊκή Οικονομική και Κοινωνική ΕπιτροπήΤμήμα VII - Επιτροπή των Περιφερειών(υποβάλλεται από την Επιτροπή)

ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 2ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2010

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑΤμήμα III - ΕπιτροπήΤμήμα VI - Ευρωπαϊκή Οικονομική και Κοινωνική ΕπιτροπήΤμήμα VII - Επιτροπή των Περιφερειών(υποβάλλεται από την Επιτροπή)

Έχοντας υπόψη:

- τη συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 106α,

- την απόφαση 2007/436/ΕΚ, Ευρατόμ του Συμβουλίου, της 7ης Ιουνίου 2007, για το σύστημα των ιδίων πόρων των Ευρωπαϊκών Κοινοτήτων[1],

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[2], και ιδίως το άρθρο 37,

- τον γενικό προϋπολογισμό της Ευρωπαϊκής Ένωσης για το οικονομικό έτος 2010 που εγκρίθηκε στις 17 Δεκεμβρίου 2009,

- το σχέδιο κατάστασης των προβλέψεων για διορθωτικό προϋπολογισμό 2010 που ενέκρινε η Ευρωπαϊκή Οικονομική και Κοινωνική Επιτροπή στις 16 Φεβρουαρίου 2010,

- το σχέδιο κατάστασης των προβλέψεων για διορθωτικό προϋπολογισμό 2010 που ενέκρινε η Επιτροπή των Περιφερειών στις 22 Φεβρουαρίου 2010.

Η Ευρωπαϊκή Επιτροπή διαβιβάζει στην αρμόδια για τον προϋπολογισμό αρχή το σχέδιο διορθωτικού προϋπολογισμού αριθ. 2 στον προϋπολογισμό του 2010 για τους λόγους που αναφέρονται στην αιτιολογική έκθεση.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Αντίκτυπος της έναρξης ισχύος της συνθήκης της Λισαβόνας 4

2.1 Ευρωπαϊκή Οικονομική και Κοινωνική Επιτροπή 4

2.1.1 Διορθωτικός προϋπολογισμός που αφορά τη θέση σε ισχύ της συνθήκης της Λισαβόνας 4

2.1.2 Μετατροπή θέσεων 5

2.2 Επιτροπή των Περιφερειών 5

3. Τροποποίηση του πίνακα προσωπικού του BEREC και του οργανισμού 6

4. Συνοπτικός πίνακας ανά τίτλο του Δημοσιονομικού Πλαισίου 8

ΑΛΛΑΓΕΣ ΣΤΗΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Οι αλλαγές στην κατάσταση εσόδων και δαπανών ανά τμήμα είναι διαθέσιμες στο EUR-Lex (http://eur-lex.europa.eu/budget/www/index-en.htm). Η απόδοση στην αγγλική γλώσσα των αλλαγών σ’ αυτές τις καταστάσεις ανά τμήμα επισυνάπτεται στο παράρτημα του προϋπολογισμού για ενημερωτικούς λόγους.

1. Εισαγωγή

Το σχέδιο διορθωτικού προϋπολογισμού (ΣΔΠ) αριθ. 2 για το οικονομικό έτος 2010 καλύπτει τα ακόλουθα στοιχεία :

- τον αντίκτυπο της έναρξης ισχύος της συνθήκης της Λισαβόνας για την Ευρωπαϊκή Οικονομική και Κοινωνική Επιτροπή (ΕΟΚΕ) και την Επιτροπή των Περιφερειών, όπως καθορίζεται στα αντίστοιχα σχέδιά τους κατάστασης των προβλέψεων,

- τροποποιήσεις του πίνακα προσωπικού του BEREC (Φορέας Ευρωπαϊκών Ρυθμιστικών Αρχών για τις Ηλεκτρονικές Επικοινωνίες) και του Οργανισμού χωρίς συμπληρωματικές δημοσιονομικές διατάξεις.

Η καθαρή δημοσιονομική επίπτωση του παρόντος διορθωτικού προϋπολογισμού ανέρχεται σε 10,5 εκατ. EUR σε συμπληρωματικές πιστώσεις ανάληψης υποχρεώσεων και πιστώσεις πληρωμών στον τομέα 5 του πολυετούς δημοσιονομικού πλαισίου.

2. Αντίκτυπος της εναρξησ ισχυοσ της συνθήκης της Λισαβόνας

Κατά τη διάρκεια του προϋπολογισμού του 2010, συμφωνήθηκε να δοθεί προτεραιότητα, για τη χρήση του διαθέσιμου περιθωρίου του τομέα 5, στη χρηματοδότηση συμπληρωματικής δαπάνης που απορρέει άμεσα από τη θέση σε ισχύ της συνθήκης της Λισαβόνας για την τροποποίηση της συνθήκης για την Ευρωπαϊκή Ένωση και τη συνθήκη για την ίδρυση της Ευρωπαϊκής Κοινότητας. Αυτό σημαίνει ότι οι αντίστοιχες συμπληρωματικές δαπάνες θα πρέπει να τακτοποιηθούν, εφόσον χρειαστεί, μέσω διορθωτικού προϋπολογισμού μετά την έγκριση του αρχικού προϋπολογισμού του 2010.

Τονίστηκε ότι, σε τέτοια περίπτωση και στο μέγιστο δυνατό βαθμό, θα πρέπει να εξεταστεί πλήρως η δυνατότητα αναδιοργάνωσης των πόρων, πριν ζητηθεί να διατεθούν νέοι.

2.1 Ευρωπαϊκή Οικονομική και Κοινωνική Επιτροπή

2.1.1 Διορθωτικός προϋπολογισμός που αφορά τη θέση σε ισχύ της συνθήκης της Λισαβόνας

Η Ευρωπαϊκή Οικονομική και Κοινωνική Επιτροπή (εφεξής «ΕΟΚΕ» ή «η επιτροπή») διενήργησε λεπτομερείς αναλύσεις των επιπτώσεων και συνεπειών που έχει η πλήρης εφαρμογή της συνθήκης της Λισαβόνας. Σε υψηλό πολιτικό επίπεδο, ο Πρόεδρος και το Προεδρείο της ΕΟΚΕ συζήτησαν επανειλημμένως τους τρόπους και τα μέσα με τα οποία θα εφαρμοστούν πλήρως οι διατάξεις της συνθήκης. Κατά τη διενέργεια αυτών των αναλύσεων και συζητήσεων, η ΕΟΚΕ εξέτασε ειδικότερα:

- νέους (ενέργεια, ευρωπαϊκός χώρος έρευνας, αθλητισμός[3]) ή ευρύτερους τομείς πολιτικής στη συνθήκη που θα οδηγήσουν αναγκαστικά σε πιο επίσημες διαβουλεύσεις της ΕΟΚΕ και νέες δυνατότητες για την αύξηση του ρόλου της σε ορισμένους τομείς στους οποίους ζητείται ήδη τακτικά η γνώμη της είτε σε υποχρεωτική είτε σε προαιρετική βάση (υγεία, κοινωνική πολιτική, υπηρεσίες γενικού οικονομικού συμφέροντος, ελευθερία, ασφάλεια και δικαιοσύνη),

- τον δυνητικό ρόλο της ΕΟΚΕ ως πλατφόρμας, σε επίπεδο ΕΕ, διαρθρωτικού διαλόγου μεταξύ των θεσμικών οργάνων της ΕΕ και της οργανωμένης κοινωνίας των πολιτών, που θα συνεργάζεται με αυτά τα όργανα (άρθρο 11 της συνθήκης για την Ευρωπαϊκή Ένωση),

- τον πιθανό ρόλο της ΕΟΚΕ στην εφαρμογή του δικαιώματος πρωτοβουλίας των πολιτών τόσο υπό τη συμβουλευτική της λειτουργία όσο και ως θεσμικού μεσολαβητή μεταξύ της οργανωμένης κοινωνίας των πολιτών και των θεσμικών οργάνων της ΕΕ,

- τον πιθανό ρόλο παρακολούθησης που μπορεί να αναλάβει η ΕΟΚΕ εξετάζοντας ότι τηρείται η οριζόντια κοινωνική ρήτρα στη νέα συνθήκη και ότι λαμβάνονται υπόψη οι κοινωνικές απαιτήσεις στις πολιτικές της Ένωσης (εάν η ευρωπαϊκή νομοθεσία είναι αντίθετη προς τους κοινωνικούς στόχους, θα μπορούσε να ακυρωθεί από το Ευρωπαϊκό Δικαστήριο),

- την ανάγκη να προσαρμόσει η ΕΟΚΕ τις δομές και τις διαδικασίες της, ούτως ώστε να είναι σε θέση να διατυπώνει τις γνώμες της στο Ευρωπαϊκό Κοινοβούλιο (ΕΚ) εγκαίρως, λαμβανομένης υπόψη της υποχρέωσης που εναπόκειται τώρα στο ΕΚ να ζητεί τη γνώμη της ΕΟΚΕ όταν το προβλέπει η συνθήκη.

Με βάση τον προβληματισμό και τους υπολογισμούς της, η ΕΟΚΕ ζητεί τους ακόλουθους συμπληρωματικούς πόρους για να εφαρμόσει πλήρως τις διατάξεις της συνθήκης της Λισαβόνας: 4,14 εκατ. EUR σε περίοδο 6 μηνών, περιλαμβανομένων των 22 νέων θέσεων (14 AD5, 6 AD9 και 2 AST3).

2.1.2 Μετατροπή θέσεων

Επιπλέον, η ΕΟΚΕ ζητεί τη μετατροπή 3 AST θέσεων σε 3 AD για να αποτραπεί παράλληλη διαδικασία δυνάμει του άρθρου 47 του κανονισμού υπηρεσιακής κατάστασης των υπαλλήλων. Για να προσαρμοστεί ο βαθμός πολλών θέσεων στη φύση των καθηκόντων, η ΕΟΚΕ ζητεί τις ακόλουθες μετατροπές: 2 AST7 σε 2 AD7 και 1 AST5 σε 1 AD5.

Η ΕΟΚΕ δεν ζητεί συμπληρωματικές πιστώσεις για τις εν λόγω μετατροπές.

Ο αναθεωρημένος πίνακας προσωπικού περιλαμβάνεται στο δημοσιονομικό παράρτημα.

2.2 Επιτροπή των Περιφερειών

Η αύξηση των αρμοδιοτήτων που αποδόθηκαν από τη συνθήκη της Λισαβόνας στην Επιτροπή των Περιφερειών (εφεξής «ΕπΠ» ή «η επιτροπή») προϋποθέτει σημαντική αύξηση των δραστηριοτήτων και του φόρτου εργασίας της.

- Η συνθήκη ενισχύει σημαντικά την τοπική και περιφερειακή διάσταση της ΕΕ με τον καθορισμό της εδαφικής συνοχής ως νέου στόχου και την αναγνώριση του νέου ρόλου των τοπικών και περιφερειακών αρχών στη προνομοθετική φάση και στην εκτίμηση των νομοθετικών επιπτώσεων. Τονίζει επίσης τον βασικό ρόλο που παίζουν αυτές οι αρχές στην οργάνωση των υπηρεσιών γενικού ενδιαφέροντος. Σ’ αυτούς τους τομείς η ΕπΠ πρέπει να αναλάβει το ρόλο μοχλού μεταξύ των τοπικών και περιφερειακών αρχών και των θεσμικών οργάνων της ΕΕ υπό την ιδιότητά της ως αντιπροσωπευτικού πολιτικού φορέα τους. Κατά συνέπεια, αυτοί οι τομείς θα αποτελέσουν μέρος του βασικού έργου της ΕπΠ στις καθημερινές δραστηριότητές της.

- Η συνθήκη κάνει ρητή αναφορά στην περιφερειακή και τοπική διάσταση της αρχής της επικουρικότητας ως λογικό συνακόλουθο του δικαιώματος της ΕπΠ να αναλαμβάνει δράση ενώπιον του Ευρωπαϊκού Δικαστηρίου. Η εκτίμηση των εδαφικών επιπτώσεων που έχει η νομοθεσία της ΕΕ σε όλους τους τομείς πολιτικής που μπορούν να επηρεάσουν ενδεχομένως τα εδάφη μαζί με την εκτίμηση των επιπτώσεων των πρωτοβουλιών της ΕΕ καθιστούν αναγκαίες την ενίσχυση της νομικής ανάλυσης των νομοθετικών πράξεων της ΕΕ κατά τις διαφορετικές φάσεις της διαδικασίας εγκρίσεώς τους και τη συνεχή παρακολούθηση των γνωμών της ΕπΠ.

- Μέχρι τον Νοέμβριο του 2009, η ισχύουσα συνθήκη προέβλεπε 10 τομείς για τους οποίους έπρεπε να ζητηθεί η γνώμη της ΕπΠ. Η συνθήκη της Λισαβόνας προσθέτει ένα νέο τομέα (Ενέργεια) για τον οποίο πρέπει να ζητείται η γνώμη της ΕπΠ και επεκτείνει/εμβαθύνει άλλους 5 από τους υπάρχοντες 10. Προβλέπεται ότι αυτό θα αυξήσει τον αριθμό των γνωμών της ΕπΠ, καθώς και ότι θα δημιουργήσει την ανάγκη να οικοδομηθούν ικανότητες σ’ αυτούς τους τομείς και να εξασφαλιστεί πιο συστηματική παρακολούθηση των γνωμών σε όλους τους τίτλους για τους οποίους υπάρχει υποχρεωτική διαβούλευση. Επιπλέον, δεδομένης της υποχρέωσης που εναπόκειται τώρα στο Ευρωπαϊκό Κοινοβούλιο να ζητεί τη γνώμη της, η ΕπΠ πρέπει να είναι σε θέση να διατυπώνει γνώμες ποιότητας εγκαίρως.

Η ορθή εφαρμογή αυτών των νέων αρμοδιοτήτων και καθηκόντων προϋποθέτει τη σημαντική αύξηση των δραστηριοτήτων της ΕπΠ. Για να εξασφαλιστεί η διαχείριση αυτής της αύξησης μόνο με τους υπάρχοντες πόρους απαιτείται σημαντική ανακατανομή αυτών των πόρων πέραν του καθορισμού αρνητικών προτεραιοτήτων. Εντούτοις, η ΕπΠ είναι νέο όργανο το οποίο δεν είχε μέχρι σήμερα την ευκαιρία να αναπτύξει επαρκώς ισχυρές δομές που θα επέτρεπαν την ανακατανομή των πόρων σε τέτοια κλίμακα. Ως εκ τούτου για να εκπληρωθούν ορθώς τα μεγαλύτερα καθήκοντα και οι αρμοδιότητες, απαιτούνται συμπληρωματικοί οικονομικοί και ανθρώπινοι πόροι.

Εκτιμάται ότι θα απαιτηθούν συμπληρωματικό ποσό 6,4 εκατ. EUR (αύξηση 8% επί του τρέχοντος προϋπολογισμού του 2010) και 37 νέες συμπληρωματικές θέσεις, μεταξύ των οποίων 6 θέσεις εκτάκτων υπαλλήλων για τις γραμματείες των πολιτικών ομάδων και του Γραφείου του Προέδρου.

3. Τροποποίηση του πινακα προσωπικου του BEREC και του οργανισμου

Για το 2010, η αρμόδια για τον προϋπολογισμό αρχή χορήγησε ποσό 3,47 εκατ. EUR (2,57 εκατ. EUR για διοικητικές δαπάνες και 0,9 εκατ. EUR για επιχειρησιακές δαπάνες) για τον Οργανισμό παρέχοντας επαγγελματικές και διοικητικές υπηρεσίες στήριξης στον BEREC. Λόγω της αβεβαιότητας που χαρακτήριζε τη νομική βάση κατά την παρουσίαση του προσχεδίου προϋπολογισμού του 2010, και έως ότου υπάρξει συμφωνία με τις ευρωπαϊκές ρυθμιστικές αρχές, ο πίνακας προσωπικού που εγκρίθηκε στον οριστικό προϋπολογισμό του 2010 περιελάμβανε μόνο το συνολικό αριθμό προσωπικού ανά ομάδες καθηκόντων και όχι ανά βαθμούς.

Για να μπορέσει η Επιτροπή να συγκροτήσει τον Οργανισμό BEREC και να προσλάβει το αναγκαίο προσωπικό για τη στήριξη της εργασίας του, είναι επομένως αναγκαίο να τροποποιηθεί ο πίνακας προσωπικού του 2010 ώστε να συμπεριληφθεί ένας λεπτομερής πίνακας ανά βαθμούς, και να επιτραπεί στον Οργανισμό BEREC να εκπληρώσει όλες τις προϋποθέσεις ώστε να καταστεί αυτόνομος και να εκτελεί τις αποστολές του σύμφωνα με την εγκριθείσα νομική βάση[4].

Η προτεινόμενη τροποποίηση δεν απαιτεί καμία συμπληρωματική δαπάνη, δεδομένου ότι οι αντίστοιχες διοικητικές πιστώσεις έχουν ήδη εγκριθεί στον προϋπολογισμό του 2010, ούτε μεταβάλλει το συνολικό αριθμό προσωπικού για κάθε ομάδα καθηκόντων.

Ο αναθεωρημένος πίνακας προσωπικού περιλαμβάνεται στο δημοσιονομικό παράρτημα.

4. Συνοπτικός πίνακας ανά τίτλο του Δημοσιονομικού Πλαισίου

Δημοσιονομικό πλαίσιο Τομέας/υποτομέας | 2010 Δημοσιονομικό πλαίσιο | Προϋπολογισμός 2010 (περιλ. των ΣΔΠ 1) | ΣΔΠ 2/2010 | Προϋπολογισμός 2010 (περιλ. του ΣΔΠ 1 έως 2) |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |14 167 000 000 | |14 861 853 2563 |11 342 270 803 | | |14 861 853 2563 |11 342 270 803 | |1β. Συνοχή για την ανάπτυξη και την απασχόληση |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Σύνολο | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Περιθώριο[5]

| | |-194 445 345 | | | |-194 445 345 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | εκ των οποίων δαπάνες σχετικές με την αγορά και άμεσες πληρωμές |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Σύνολο | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Περιθώριο | | |456 166 698 | | | |456 166 698 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, Ασφάλεια και Δικαιοσύνη |1 025 000 000 | |1 006 487 370 |738 570 370 | | |1 006 487 370 |738 570 370 | |3β. Ιθαγένεια |668 000 000 | |668 000 000 |659 387 500 | | |668 000 000 |659 387 500 | | Σύνολο | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Περιθώριο[6]

| | |18 512 630 | | | |18 512 630 | | | 4. Η ΕΕ ΩΣ ΠΑΓΚΟΣΜΙΟΣ ΠΑΡΑΓΩΝ[7]

|7 893 000 000 | | 8 141 006 470 |7 787 695 183 | | | 8 141 006 470 |7 787 695 183 | | Περιθώριο | | | 875 530 | | | | 875 530 | | | 5. ΔΙΟΙΚΗΣΗ[8]

|7 882 000 000 | |7 898 452 499 |7 897 947 499 |10 530 924 |10 530 924 |7.908.983.423 |7.908.478.423 | | Περιθώριο | | | 63 547 501 | | | | 53.016.577 | | | ΣΥΝΟΛΟ | 140 978 000 000 |134 289 000 000 |141 462 224 986 |122 946 397 164 |10 530 924 |10 530 924 |141.472.755.910 |122.956.928.088 | | Περιθώριο | | |539 657 014 |11 671 484 836 | | |529.126.090 |11.660.953.912 | |

[1] ΕΕ L 163 της 23.6.2007, σ. 17.

[2] ΕΕ L 248 της 16.9.2002, σ. 1.

[3] Άρθρο 194 παράγραφος 2 (ενεργειακή πολιτική), άρθρο 182 παράγραφος 5 (ευρωπαϊκός χώρος έρευνας) και άρθρο 165 παράγραφος 4 (αθλητισμός).

[4] Κανονισμός (ΕΚ) αριθ. 1211/2009 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, για την ίδρυση του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC) και του Οργανισμού (ΕΕ L 337 της 18.12.2009, σ. 1).

[5] Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) δεν περιλαμβάνεται στον υπολογισμό του περιθωρίου στο πλαίσιο του τομέα 1α (500 εκατ. EUR). Τα 195 εκατ. EUR που υπερβαίνουν το ανώτατο όριο χρηματοδοτούνται από την κινητοποίηση του μέσου ευελιξίας.

[6] Το ποσό του Ταμείου Αλληλεγγύης της Ευρωπαϊκής Ένωσης εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006).

[7] Το περιθώριο 2010 για τον τομέα 4 δεν λαμβάνει υπόψη τις πιστώσεις που συνδέονται με το αποθεματικό επείγουσας βοήθειας (248,9 εκατ. EUR).

[8] Για τον υπολογισμό του περιθωρίου κάτω από το ανώτατο όριο του τομέα 5, λαμβάνεται υπόψη η υποσημείωση (1) του δημοσιονομικού πλαισίου 2007-2013 για ποσό 80 εκατ. EUR για τις εισφορές του προσωπικού στο συνταξιοδοτικό καθεστώς.